Ma gevonnis na seksdade met kindersDie ma en pa tydens hul hofverskyning. Foto: Daniëlla van Heerden/eNuus Daniëlla van Heerden, eNuus se verslaggewer, berig dat die ma tot lewenslange tronkstraf gevonnis is. Sy is lewenslange tronkstraf vir die verkragtings opgelê en ‘n effektiewe 20 jaar tronkstraf vir die ander aanklagte. Die landdros het onder meer gesê dat die ma nie berou vir haar dade getoon het nie aangesien sy eers jare na die seksuele misbruik skuld erken het. Die vrou se optrede is as weersinwekkend beskryf en die landdros het gesê hy kan nie glo ‘n ma kan dit aan haar kinders doen nie. eNuus berig die vrou het vroeër Maandag erken dat sy haar kinders tussen 2007 en 2009 seksueel misbruik het en hulle verwaarloos het. Die ma het in ‘n verklaring wat aan die hof voorgelees is, ook erken dat sy haar gestremde dogter gedwing het om te kyk hoe sy en haar man [die kind se pa] seks het. In haar verklaring erken sy dat sy haar negejarige seun verkrag het en hom gedwing het om met sy sussies, onderskeidelik sewe en 15 jaar oud, seks te hê. Sy voer aan dat sy dit gedoen het om haar seksdrang te bevredig. Vir meer besonderhede oor vandag se hofverrigtinge kyk vanaand eNuus om 19:00 op kanaal 144 en 145 op DStv. Lees ook: Ma erken skokkende seksdade met haar kinders